ஒரு பகுதியினரை வட தெலுங்கானாவிலிருந்து தண்ட காரண்யாவுக்கு அனுப்பியபோது தானும் அங்கு வந்ததாகச் சொல்கிறார். அவர் நன்றாக உடுத்தியிருந்தார். மாவோ வினக் கட்சிச் ‘சீருடை’ (கோன்டி மொழியில் ‘dress’) அணியாமல் சாதாரண மக்களைப் போன்ற உடை (civilian clothes என்பதை கோன்டி மொழியில் ‘civil’ என்கின்றனர்) அணிந்திருந்தார். அவரைப் பார்க்கும் வெளியாட்கள் அவர் ஒரு நிறுவனத்தில் உயர் பதவியிலுள்ள அதிகாரி என்று கூட நினைத்துவிடக்கூடும். ஏன் சீருடை அணியவில்லை என்று கேட்டேன். தான் பயணம் மேற்கொண்டிருந்த தாகவும் கேங்கர்-க்கு அருகிலுள்ள கேசுகல் மலைப் பகுதியிலிருந்து அப்போதுதான் திரும்பியதாகவும் சொன்னார். வேதாந்தா நிறுவனம் அப்பகுதியில் இருக்கக் கூடிய முப்பது இலக்கம் டன் பாக்கசித் தாது மீது கண் வைத்திருப்பதாகச் செய்திகள் தெரிவிக்கின்றன.